Täällä minä asun.
Täällä minä olen.
Millään ei ole minulle väliä.
Mikään ei merkitse minulle mitään.
Olen kuka olen.
Pelkkä murhaaja.
SEN JÄLKEEN KUN KUOLEMANTUOMIO OTETTIIN UUDELLEEN KÄYTTÖÖN YHDYSVALLOISSA 1976,
YLI 8 000 IHMISTÄ ON TUOMITTU KUOLEMAAN MURHASTA
TÄMÄ ON KUOLEMAANTUOMITUN VANGIN 31018 TARINA
Vartijat kertovat teille, että elän eristetyllä osastolla.
Puoli vuotta sitten pääsin eristyssellistä liki kahden vuoden jälkeen.
Olenko muka nyt vaaraksi?
Millainen vaara yhteiskunnalle on 71-vuotias mies pyörätuolissa?
Täällä ei tiedetä, mitä tehdä minulle.
Ihan totta. He eivät tiedä, mitä tekisivät minulle.
Enkä minä välitä.
NETFLIX-SARJA
RAAKALAINEN
SOUTH CENTRALIN VANKILA, MISSOURI
JOULUKUUSSA 1999 GARY BLACK TODETTIIN SYYLLISEKSI MURHAAN -
MISSOURIN JOPLINISSA TAPAHTUNEEN PUUKOTUKSEN JÄLKEEN
Jos ei ole raivon vallassa ja ehtii miettiä tekoaan sekunnin murto-osankin,
niin se on tässä osavaltiossa murha.
HÄNET TUOMITTIIN KUOLEMAAN
Onko mikki hyvin? Miltä kuulostaa? -Hyvältä.
Selvä.
Jos olisin saanut tuomion taposta, niin kuin olisi pitänyt,
asuisin nyt ehkä asuntolassa ja odottaisin pääsyä hoitokotiin.
Synnyin McDonaldin piirikunnassa Missourissa.
Vartuin pientilalla Noelin eteläpuolella.
Muistan noilta ajoilta enimmäkseen vain -
keittiöiden lämmön ja paistettujen keksien tuoksun.
Toisinaan muistan vain koiran.
Olin viisi ja puoli, kun äitini, isäni ja isoäitini -
saivat surmansa autokolarissa.
Vain minä jäin henkiin.
En tiedä, miten vanhempieni menettäminen vaikutti minuun.
BLACKIN PERHE ADOPTOI GARYN
HÄN MUUTTI HEIDÄN KOTIINSA JOPLINIIN
Aluksi perhe oli hyvin rakastava.
Mutta viiden kuuden vuoden kuluttua äitini oli alkanut juoda.
Mitä enemmän hän joi, sitä vähemmän hän oli perheen kanssa.
Äitini alkoholismi meni siihen pisteeseen, että...
Muistan hänen heittäneen minua eräänä päivänä vodkapullolla.
Lähdin kotoa, kun olin noin...
Se oli ennen 17. syntymäpäivääni.
Menin asumaan Redings Mill Inniin.
Alakerran Redings Mill Inn oli ihan laillinen kapakka.
Mutta siellä oli myös jopa kahdeksan naista yhtä aikaa.
He olivat prostituoituja.
He laskivat leikkiä kanssani, mutta yleensä ilta päättyi siihen,
että joku heistä otti minut huoneeseensa.
Minusta tuntui, että minun oli suojeltava heitä ja pidettävä heistä huolta.
Se kuului työhöni.
He olivat perheeni.
17. syntymäpäiväni koittaessa toimin sutenöörinä -
kuudelle siellä työskennelleelle tytölle.
Sutenöörinä toimiessa on ymmärrettävä, että naisesta välittäminen on tärkeintä.
Vein tyttöjä rekkakuskien levähdyspaikalle.
Välitin heistä enemmän kuin kukaan muu aiemmin heidän elämässään.
Uskon, että kun minä välitin heistä,
he alkoivat välittää minusta vielä enemmän.
Jotkut eivät ehkä kutsuisi sitä rakkaudeksi.
Jotkut voisivat pitää sitä ihastumisena.
Mutta he pitivät huolta minusta, ja minä pidin huolta heistä.
VUONNA 1998 GARY BLACK OLI 43-VUOTIAS JA TOIMI YHÄ SUTENÖÖRINÄ JOPLINISSA
2. LOKAKUUTA HÄN AJOI KESKUSTAAN TAMMY-NIMISEN NAISEN KANSSA
Tammy oli ryhtymässä prostituoiduksi.
Noin puoli kahdeksalta tuona iltana -
hän halusi näyttää minulle, mitä hän saisi aikaan lauantai-iltana.
Olimme nousseet autoon.
Silloin Tammy huomasi, ettei hänellä ole savukkeita.
"Pysähdy tuon kaupan kohdalla, niin käyn ostamassa niitä."
Siitä se kaikki alkoi sinä iltana.
Hän palasi hyvin pian.
Huomasin heti hänet nähdessäni, että hän oli poissa tolaltaan.
Aloin veivata ikkunaani auki.
Ennen kuin ikkuna oli alhaalla, hän sanoi:
"Gary, eräs ******* veti minut itseään vasten.
Hän painoi haaransa takamukseeni.
Kun käskin hänen pysyä loitolla,
hän tarttui kädestäni ja työnsi minut tiskiä vasten."
Päättelin Tammyn puheista, että mies oli tiennyt hänen olevan prostituoitu -
ja että mies yritti käyttää häntä hyväkseen.
Minun maailmassani sitä ei voi hyväksyä.
Suutuin toden teolla.
Kun näin miehen kaupan edessä, sanoin: "Poju, haluan jutella kanssasi."
Hän lähti karkuun.
Hän nousi upouuteen Ford Rangeriin.
Käskin Tammyn hypätä autoon.
Saimme hänet kiinni hetkessä.
Kun pysähdyimme risteykseen, olin hänen autonsa rinnalla.
Muistan Tammyn sanoneen: "Voi luoja, älä tee tätä."
Vastasin: "Ei hätää. Potkaisen hänen mustaa persettään."
Musta kaveri näki minun nousevan autostani.
Silloin hänkin nousi omastaan.
Hänellä oli selvästikin pullo ruskeassa paperipussissa.
Hän kysyi: "Haluatko tapella, vanhus?"
Vastasin: "Vain potkia persettäsi, poju."
Hän löi minua pullolla.
Putosin oikean polveni varaan.
Kun nousin ylös, vedin veitsen esiin.
Heilautin veistä hänen olkapäänsä yli hänen kaulaansa.
BLACKIN VEITSI KATKAISI MIEHEN VALTIMON
Valtimosta suihkusi verta reilusti yli metrin päähän.
Sitä tuli kuin vettä puutarhaletkusta.
Mies hoki: "Voi luoja, voi luoja."
Astuin taaksepäin ja katsoin, kun hän hoiperteli autoaan kohti.
Palasin autolleni ja nakkasin veitsen kojelaudalle.
Vedin oven kiinni. Tammy kysyi: "Voi luoja, mitä tapahtui?"
Vastasin: "Ei mitään. Nyt on yksi ******* vähemmän."
BLACK PAKENI PAIKALTA VÄLITTÖMÄSTI PUUKOTUKSEN JÄLKEEN
Palasimme kotiin ja pakkasimme vaatteita.
Minulla oli avain asuntovaunuun, joka oli noin 70 kilometrin päässä.
Ajoimme sinne viikonlopuksi odottelemaan, mitä tapahtuisi.
BLACKIN UHRI OLI 28-VUOTIAS JASON JOHNSON
PUUKOTUKSEN JÄLKEEN HÄNET KIIDÄTETTIIN SAIRAALAAN
Tämä on lempikuvani. -Tuo on hyvä.
Hän näyttää onnelliselta.
Isoveljiensä keskellä.
Olen Charley Kibby Johnson, Jason Oscar Johnsonin äiti.
Olen Oscar B., Jason Oscarin isä.
Tuossa. -Kuka hän on?
Kaikki tunsivat hänet jo lapsena.
Hänet tunnettiin hymystään.
Hän oli iloinen ihminen.
Hän oli urheilussa aina kärkipäässä.
Cincinnatin yliopiston Wildcats.
Niin.
Hyvä, Jason.
Häntä verrattiin ammattiurheilijoihin.
Hän oli hyvä. -Hän oli parempi kuin hyvä.
Tässä on Jasonin tyttöystävä. Hänen elämänsä rakkaus.
Olen varma, että jos asiat eivät olisi muuttuneet,
he olisivat nyt naimisissa.
Ajoimme Jopliniin.
Olimme perillä noin aamuviideltä.
Meille kerrottiin, että hän oli menettänyt paljon verta.
Siitä oli seurannut useita aivohalvauksia.
JASON SAI VAKAVAN AIVOVAURION JA JOUTUI HENGITYSKONEESEEN
Meidän oli pidettävä neuvottelu. Oli päätettävä, mitä tehdä.
Oscar ja minä mietimme, ettei kenenkään ole hyvä olla vihanneksena.
Et tiedä, kuka olet ja missä olet. Poikamme ei ollut sellainen.
Poikamme oli energinen, älykäs, rakastava ja välittävä ihminen.
Päätimme, että hänet irrotetaan hengityskoneesta.
Muistan sanoneeni: "Jeesus odottaa sinua.
Hän odottaa sinua, ja kaikki järjestyy."
Sitten hengitys loppui.
Olin paikalla, kun lapseni veti ensimmäisen hengenvetonsa.
Valitettavasti olin paikalla myös hänen viimeisen hengenvetonsa aikaan.
5. LOKAKUUTA 1998 JASON JOHNSON JULISTETTIIN KUOLLEEKSI
GARY BLACK PIDÄTETTIIN MYÖHEMMIN SAMANA PÄIVÄNÄ
Voisi helposti sanoa, että tässä jutussa vastakkain ovat hyvä ja paha.
Kaikki merkit viittasivat Jason Johnsonin hyvyyteen.
Ja kaikki merkit viittasivat puolestaan Gary Blackin pahuuteen.
Nimeni on Darren Gallup.
Vuonna 1998 olin tämän tapauksen johtava rikostutkija.
Monet kutsuvat tätä "Gary Black -jutuksi",
mutta oikeastaan kyse on vain Jason Johnsonista.
Hän oli uhri, joten kyse on hänestä.
Tässä on Joplinin poliisiasema.
BLACK MYÖNSI PUUKOTUKSEN KUULUSTELUSSA,
MUTTA VÄITTI PUOLUSTANEENSA ITSEÄÄN
Gary yritti oikeuttaa tekonsa kutsumalla sitä katutappeluksi.
Se tietenkin sopisi itsepuolustusteoriaan.
Teko ei ollut tahallinen tai harkittu.
Mutta todistusaineisto kertoi toista.
Sitä ei voinut pitää pelkkänä katutappeluna,
jossa Gary olisi puolustanut itseään veitsellä.
Mitkään todisteet eivät viitanneet sellaiseen.
SILMINNÄKIJÖIDEN MUKAAN JASON OLI PUUKOTUKSEN AIKAAN YHÄ AUTOSSAAN
Todisteiden mukaan Gary Black ajoi Jason Johnsonin viereen,
kun tämä istui autossaan.
Black nousi autostaan, otti veitsen esiin ja puukotti Johnsonia kurkkuun.
Kun katsoo tätä, on ilmiselvää, että hän istui autossaan,
kun häntä puukotettiin.
Autossa ei olisi ollut verta, jos se olisi tapahtunut auton ulkopuolella.
Tätä veistä käytettiin murha-aseena.
Kun joku ottaa esiin veitsen, varsinkin tällaisen,
ja iskee sillä autossa istuvaa henkilöä kurkkuun,
hän tietää olevansa tappamassa.
Silloin on kyse murhasta.
Harkitusta murhasta.
En kadu Jason Oscar Johnsonin kuolemaa.
Hän oli teeskentelijä.
Hän astui peliin, josta hän ei tiennyt mitään.
Jason Oscar Johnson tiesi naisen olevan prostituoitu.
Hän tiesi, että nainen on vapaa prostituoitu.
Ja hän yritti käyttää naista hyväkseen.
Näin videon.
Videon, joka oli kuvattu kaupassa.
Hän hinkkasi haarojaan takaapäin naista vasten.
Tiskillä.
Näin, kun nainen kääntyi, mies tarttui häntä kädestä, työnsi tiskiä päin -
ja sanoi jotain.
Hän halusi leikkiä huolenpitäjää ja sutenööriä.
Siinä leikissä lähti henki.
Tuo on täyttä valhetta.
Se kertoo, millainen ihminen Gary on.
Hän…
…keksii asioita antaakseen itsestään paremman kuvan.
Hän jatkaa Jasonin kaltoin kohtelemista.
Jason Johnson ei ollut sutenööri.
Mitkään todisteet eivät tue sitä.
Jokainen tietää sisimmässään, ettei asia ole niin.
Kamera kuvaa yhden kuvan kerrallaan.
Jason seisoo tiskin luona ja on ostamassa ostoksiaan.
Tammy on tässä.
Väitetty koskettaminen tapahtui tässä.
Tässä on Tammy ja tuossa Jason.
Siinä se oli.
Vuorovaikutus kesti kirjaimellisesti puolitoista sekuntia.
Väitteet siitä, että Jason yritti ahdistella seksuaalisesti -
tai tehdä Tammylle jotain sopimatonta, kumoutuvat videon perusteella.
Vaikka Jason olisi sanonut jotain,
miten kukaan voi luulla, että sen vuoksi voi puukottaa toista kurkkuun?
Jos törmää toisen tyttöystävään, vaimoon -
tai Garyn tapauksessa prostituoituun.
Nämä ovat Gary Blackin tatuointeja kuulustelupäivältä.
Tuo on natsien SS-tatuointi.
Uskon, että Gary puukotti Jasonia kurkkuun ja tappoi tämän,
koska yritti pelastaa kasvonsa.
Ja Jason oli musta.
Tammy todisti, että kun -
Gary nousi autosta, puukotti Jasonia -
ja palasi sitten autoon,
hän sanoi: "Yksi 'n-sana' vähemmän."
Tuo viittasi siihen, että rikoksella on rasistinen motiivi.
Koko tutkinnan ajan meistä tuntui siltä, että kyseessä on murha,
josta voi saada kuolemantuomion.
Epävarmaa oli vain se, onko valamiehistö kanssamme samaa mieltä.
Missourissa kuolemantuomioon täytyy olla raskauttavia asianhaaroja.
Yksi raskauttavista seikoista on tekijän rikostausta.
Kyseessä ei ollut Garyn ensimmäinen väkivaltarikos.
GARY BLACKIN RIKOSREKISTERISTÄ KÄVI ILMI KAUAN JATKUNUT VÄKIVALTAINEN KÄYTÖS
VUONNA 1976 HÄNET TUOMITTIIN TÖRKEÄSTÄ PÄÄLLEKARKAUKSESTA,
JOKA TAPAHTUI JOPLININ LAITAMILLA
Oletko koskaan nähnyt unta möröstä?
Gary Black on minun mörköni.
Täällä minun piti kuolla.
En ole käynyt täällä ehkä 35 vuoteen.
Olen varma, että näen siitä painajaisia ensi yönä.
Oli maaliskuinen perjantai vuonna 1976.
Olin hakenut tyttöystäväni kyytiin.
Olimme menossa treffeille.
Toin hänet tänne.
Näimme auton tulevan ylös mäkeä.
Se pysähtyi taakseni ja esti siirtymiseni.
Gary Black tuli tämän puolen ikkunaan.
Kuljettajan puolelle. Katkaistun haulikon kanssa.
Hän sanoi olevansa poliisi.
Hän käski nousta autosta, joten tein niin.
Seisoin raajat levällään autoa vasten. He veivät lompakkoni ja avaimeni.
Sitten he ampuivat.
GARY BLACK JA HÄNEN RIKOSTOVERINSA VEIVÄT JACKIEN LOMPAKON, JOSSA OLI 7 DOLLARIA
JACKIE JÄTETTIIN KUOLEMAAN
Muistan, kun tunsin veren valuvan pitkin kylkeäni.
Tunsin, miten käsivarsiani alkoi paleltaa.
Se oli kuin kylmää tunnottomuutta. Olin vuotamassa kuiviin.
ENSIHOITAJAT SAAPUIVAT PAIKALLE JA PELASTIVAT JACKIEN HENGEN
Minussa on yhä yli 40 haulia.
Kaksi on sydämessäni.
Keuhkostani piti poistaa puolet.
Perna oli poistettava.
BLACK PIDÄTETTIIN JA TUOMITTIIN AMPUMISESTA 25 VUODEKSI VANKILAAN,
MUTTA HÄN PÄÄSI EHDONALAISEEN KÄRSITTYÄÄN TUOMIOSTA VAIN 12 VUOTTA
Jos Gary Black ei olisi päässyt vapaaksi kaduille niin varhain kuin hän pääsi,
hänellä ei olisi ollut mahdollisuutta murhata toista miestä.
Järkytyin siitä.
Hänen olisi pitänyt pysyä vankilassa.
Sen toisen uhrin perhettä käy sääliksi.
Niin surullista. Se olisi ollut estettävissä.
BLACKIN AIEMPIEN RIKOKSIEN YKSITYISKOHTIA KÄYTIIN LÄPI -
JASON JOHNSONIN MURHAN OIKEUDENKÄYNNISSÄ
9. JOULUKUUTA 1999 BLACK TODETTIIN SYYLLISEKSI -
JA TUOMITTIIN KUOLEMAAN.
HÄN VALITTI TUOMIOSTA VÄLITTÖMÄSTI
Mitä hyötyä on siitä, että joku tapetaan siksi, että hän on tappanut jonkun?
10 VUODEN VALITUS- JA OIKEUSTAISTELUN JÄLKEEN -
BLACK MYÖNSI VIHDOIN SYYLLISYYTENSÄ
Jos tappaja maksaa vain hengellään,
tappajan uhrin kuolemasta tulee merkityksetön.
BLACKIN TUOMIO MUUTETTIIN ELINKAUTISEKSI ILMAN MAHDOLLISUUTTA EHDONALAISEEN
WILLIAM FLEISCHAKER EDUSTI BLACKIA PROSESSIN VIIMEISISSÄ VAIHEISSA
Gary ansaitsee myötätuntoa. Jokainen ihminen ansaitsee sitä.
Jos asennoidut niin, että jotkut vain ovat pahoja…
Ehket voi antaa heille myötätuntoa, mutta he ovat silti ihmisiä.
Olivatpa he tehneet mitä tahansa, he ansaitsevat reilun oikeudenkäynnin.
Jos katsotaan Garyn tuomiota vuodelta 1976,
voidaan puntaroida, ansaitsiko hän toisen mahdollisuuden -
päästessään ehdonalaiseen. Minusta hän ansaitsi.
Ei meillä ole mitään taikakompassia, joka kertoisi,
tekeekö tämä henkilö toisen rikoksen vai ei.
Oli oikein katsoa, onko hän muuttunut. Ei se selviä muuten.
Ainahan voi jossitella.
Jos hän olisi pysynyt vankilassa, ehkä hän ei olisi tappanut Johnsonia.
Mutta se kaikki on jossittelua.
GARY BLACK ON OLLUT NYT VANKILASSA 23 VUOTTA JASON JOHNSONIN MURHASTA
Uskon, että suuri osa siitä Garyn vihasta,
joka teki hänestä vaarallisen nuorempana, on kadonnut.
Yhteiskunta ei saavuta enää mitään sillä, että Gary pidetään telkien takana.
Vankilasta on tullut paikka, jossa rikolliset pidetään poissa yhteiskunnasta,
jossa he voisivat satuttaa ihmisiä tai viedä toisen omaisuutta.
Sillä ei saavuteta paljoakaan.
Minusta ei ole kovinkaan paljon oikeutusta sille,
että hänet pidetään vankilassa.
Gary on nyt aika vaaraton.
LUKUISTEN RIKOSTENSA TAKIA -
BLACK ON VIETTÄNYT YLI 80 % AIKUISIÄSTÄÄN VANKILASSA
JASPERIN PIIRIKUNNAN LAINVALVONTAKESKUS
HÄN ON OLLUT KUUSI VUOTTA JASPERIN PIIRIKUNNAN VANKILASSA
Mielestäni Gary Black on aina uhka yhteiskunnalle -
tai laitokselle, jossa häntä pidetään.
Meillä on ollut manipuloivia vankeja, muttei yhtä pahaa kuin Gary.
Nimeni on Becky Stevens.
Olen nykyään Jasperin piirikunnan seriffin ylikomisario.
Tiesin Gary Blackista ennen tänne tuloani.
Kuulin hänestä paikallisen yliopiston poliisikoulussa.
Häntä käytettiin esimerkkinä kursseilla.
Hänellä oli tietynlainen maine… En oikein osaa kuvailla sitä.
Hän oli vaarallinen. Se kuvannee parhaiten.
Käyttäytymisen muuttamiseen on keinoja.
Vangit voivat menettää etuoikeuksiaan tai joutua olemaan sellissään pidempään.
Gary ei välittänyt mistään.
Hänellä ei käynyt vieraita. Hänellä ei ollut syytä muuttaa käytöstään.
Hän oli aggressiivinen vartijoita kohtaan.
Hän osasi ärsyttää, vaikka olisi ollut sellissään.
Hän pystyi yhä huutelemaan ja sai muut vangit tekemään tahtonsa mukaan.
Niin se vain meni.
Hän elää toisten kärsimyksestä.
En edes löydä sanoja sille, miten rasistinen Gary Black on.
Jos sijoitimme värillisen vangin osastolle, jolla Gary oli,
vangin elämä oli helvettiä.
Jokapäiväistä jatkuvaa henkistä väkivaltaa ja psykologista sodankäyntiä.
Minusta Gary Black on yhä uhka yhteiskunnalle, jopa vankilassa.
Garyn kaltainen henkilö, joka ei kunnioita ihmiselämää,
on hyvin vaarallinen missä tahansa.
Mitä Gary Blackin kaltaiselle tehdään?
Hän on vaarallisin henkilö, jota olen koskaan syyttänyt.
Olen Norman Rouse. Olin johtava syyttäjä Gary Blackin oikeudenkäynnissä.
Hänen tuomionsa muutettiin elinkautiseksi. Joskus prosessissa käy niin.
Sitä oli vaikea sulattaa.
Suututtaa, kun en voi päästä ehdonalaiseen.
Jos mahdollisuutta ehdonalaiseen ei olisi evätty,
olisin nyt istunut tuomiostani 22 vuotta -
ja olisin lähellä pääsyä ehdonalaiseen tavallisesta elinkautisesta.
Missourissa voi päästä 30 vuoden jälkeen elinkautisesta ehdonalaiseen.
Mikään ei kannusta käyttäytymään paremmin. En voita sillä mitään.
Ei ole syytä elää toisella tavalla, kun tuomioni on tällainen.
Gary Black väittää, että jos tuomio olisi toisenlainen, hän ei olisi väkivaltainen.
Voimme tutkia vankilan tietoja ajalta ennen kuin hän sai nykyisen tuomionsa.
Vuonna 1993 hän puukotti toista vankia.
Vuonna 1999 hän kävi vanginvartijan kimppuun -
ja vahingoitti tämän vasenta silmää.
Nämä osoittavat väkivaltaisuuden jatkuneen -
ennen nykyistä tuomiotakin.
Nämä väkivallanteot tapahtuivat vankilassa.
Rikosrekisterissä on paljon muutakin, mitä ei ole tarkasteltu.
Tämä on vain jäävuoren huippu, pelkät vankilassa tehdyt teot.
Elinkautinen ilman pääsyä ehdonalaiseen on monen mielestä oikea tuomio -
kuolemantuomioon verrattuna. Mutta näistä asiakirjoista käy ilmi,
että hän on yhä väkivaltainen.
Hän on onnekas, kun on hengissä.
Kaikki nämä asiakirjat osoittavat oikeaksi sen,
että hän ansaitsee kuolemantuomion.
SIIPESI OLIVAT VALMIIT, MUTTA SYDÄMENI EI
POIKANSA KUOLEMAN JÄLKEEN -
CHARLEY JOHNSON PERUSTI OMAN RUKOUSPIIRIN
Huomenta kaikille.
Kiitämme Jumalaa siitä, että Hän herätti meidät uuteen päivään.
Johdan rukouspiiriä joka aamu maanantaista perjantaihin.
Nykyään mukana on 67 henkilöä.
Uskon, että poikani kuoleman jälkeen minun tehtäväni on auttaa muita,
joilla on vastaavia kokemuksia.
Autan muita ymmärtämään, että elämä jatkuu.
Jumala on aina turvanamme. Hän antaa meille voimaa.
Viha, jota minulla oli, on muuttunut.
Kristittynä minun on annettava anteeksi.
Se vei kauan aikaa,
mutta nyt voin rehellisesti sanoa antaneeni hänelle anteeksi.
En kannata kuolemantuomiota.
Sillä ei ole oikeaa tarkoitusta, eikä sillä saavuteta oikeasti mitään.
Jos hänet olisi teloitettu, hänellä ei olisi ollut aikaa katua tekoaan.
Haluan hänen ajattelevan sitä.
Haluan, että Gary Black näkee loppuelämänsä ajan -
Jason Johnsonin kasvot.
NELJÄ KUUKAUTTA ENSIMMÄISEN HAASTATTELUN JÄLKEEN -
GARY BLACK LUPASI ANTAA LISÄÄ VASTAUKSIA
Sain pienen sydänkohtauksen ja aivohalvauksen.
Yritän vain pärjäillä.
Saan verenohennuslääkkeitä, ettei tulisi uutta aivohalvausta.
Lääkkeiden takia saan helposti mustelmia silmien alueelle.
Tilannetta kuulemma tarkaillaan, ja se on pian hallinnassa. Enpä tiedä.
VANKILAN ASIAKIRJOJEN MUKAAN -
BLACK TAPPELI TOISEN VANGIN KANSSA
Tuomio olisi pitänyt tulla taposta.
Jason Johnson nousi autostaan.
Hän löi minua pullolla, ja minä puukotin häntä kaulaan.
Kaikki tapahtui nopeasti. Hän löi, minä puukotin, ja se oli siinä.
Tätä ei voi mitenkään pitää katutappeluna.
Silminnäkijöiden lausunnot ja meidän keräämämme todisteet -
osoittavat, että Gary Black pysähtyi Jason Johnsonin viereen,
kun tämä istui autossaan,
nousi autosta, otti veitsen esiin ja iski Jason Johnsonia kurkkuun.
Kyseessä on murha. Harkittu murha.
En välitä siitä, mitä hän sanoo. Tein mielestäni oikein.
Valvontakamera näyttää, että musta mies -
kosketti seksuaalisessa mielessä valkoisen naisen takamusta.
Kaikki sen jälkeen tapahtunut oli oikeutettua.
Halusin tappaa hänet, kun pysähdyimme risteykseen.
Tiesin, ettei hän pääsisi pakoon. Hän ei pääsisi pidemmälle.
"Nyt tässä olemme vain sinä ja minä. Katsotaan, kuinka kova olet.
Katsotaan, haluatko oikeasti pelata tätä peliä."
Sillä hetkellä tiesin, että hän on kuollut.
Ja hän kuoli.
Oletko rasisti?
Ehdottomasti.
Olen ehdottomasti rasisti.
Kasvoin Ku Klux Klanin ympäröimänä.
Gary Black on ainutlaatuinen siinä, miten hän halveksuu ihmisiä.
Elinkautinen ilman pääsyä ehdonalaiseen on monen mielestä oikea tuomio -
kuolemantuomioon verrattuna. Mutta hän on yhä väkivaltainen.
Olen usein miettinyt, mitä hänenkaltaisilleen pitäisi tehdä.
Istun täällä ja kulutan osavaltion rahoja. Sitä minä teen.
Istun täällä ja kulutan Missourin rahoja mahdollisimman paljon loppuelämäni ajan.
Kun kuolen, joudutte maksamaan siitäkin.
Tekstitys: Sami Haapasalo